Αντώνης Δερμάτης

Ο Αντώνης Δερμάτης (1936 - 2018) ήταν Έλληνας διεθνής ποδοσφαιριστής που αγωνιζόταν ως δεξιός μέσος και προπονητής.

Ξεκίνησε το ποδόσφαιρο από τον Άφοβο Νεάπολης Νίκαιας, ανεξάρτητο σωματείο της Νεάπολης, περιοχή της Νίκαιας όπου ο ίδιος μεγάλωσε και το 1954, έχοντας κατακτήσει το πρωτάθλημα της Δόκιμης κατηγορίας Πειραιώς πήρε μεταγραφή στον Άρη Νικαίας."Ο ΑΡΗΣ πανηγυρίζει ακόμη δια την απόκτησιν των αδελφών Δερμάτη του Αφόβου Καραβά (πρωταθλητού Δοκίμου κατηγορίας). Οι αδελφοί Δερμάτη θεωρούνται ως πραγματικά ταλέντα ποδοσφαιριστών και τα μέχρι τώρα παιχνίδια τους έχουν καταπλήξει τους φιλάθλους που τα παρακολούθησαν.", εφ. Αθλητική Ηχώ, Στήλη «Πειραϊκοί αντίλαλοι», φύλλο 11/8/1954, σελ. 2 Το 1956 πήρε μεταγραφή στον Απόλλωνα Σμύρνης, με τη φανέλα του οποίου αγωνίστηκε τα περισσότερα χρόνια της καριέρας του και χρίστηκε διεθνής, ενώ πανηγύρισε και την κατάκτηση του πρωταθλήματος Αθηνών της περιόδου 1957-58. Το καλοκαίρι του 1965 πήρε μεταγραφή στον Ολυμπιακό με τη φανέλα του οποίου αγωνίστηκε μια χρονιά, πανηγυρίζοντας την κατάκτηση του πρωταθλήματος Ελλάδας υπό τις οδηγίες του Μάρτον Μπούκοβι. Ακολούθως πήρε μεταγραφή στον Παναιγιάλειο, με τη φανέλα του οποίου αγωνίστηκε μέχρι το 1968«Οι διεθνείς ποδοσφαιριστές που φόρεσαν τη φανέλα του Παναιγιαλείου», protionline.gr και στη συνέχεια ολοκλήρωσε την καριέρα του.

Υπήρξε διεθνής με τις Εθνικές νέων και ανδρών το διάστημα 1957-1960, σημειώνοντας 7 συμμετοχές.

Απεβίωσε στις 26 Μαΐου 2018.««Έφυγε» ο Αντώνης Δερμάτης», fcapollon.gr«Πέθανε ο Αντώνης Δερμάτης», fosonline.gr

 Παραπομπές 

 Πηγές 
 «"ΤΑ ΧΡΥΣΑ ΠΟΔΙΑ" ΑΝΤΩΝΗΣ ΔΕΡΜΑΤΗΣ», επίσημη ιστοσελίδα

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Σούπερ Λιγκ Ελλάδας